%Şh±o 



- • * ^ 



SH&OftGÎÎE TQl^QZEI 



e * J "^ 




c$gmcA 



JJ7T 




rMQrj 







i975 

i FJ JITVIIA Ei> OT E . r CV ( 




I H " 



■ 




KV°'A 




MM 







TEODOB^JtAl/AEfo 








TAÎEllS'lVKCÎIGEVn^ 

^Ajmi^smrR ir 

e#i& LVPTA 

M CETATEA Bi^~ 

lEi^Ci^vQKAii pe a raiav 

1/ULA. u/Y w$os PEBWP 

î<QMÂ*JEXrC UE CAXBE 
GHHOSgHE SSQttDZlEt 




NARAŢIUNE PREAFRUMOASĂ 
despre 

MIHAIL VOIEVOD. 

Cum domni în Ţara Românească, cum tăie 
pe turcii ce se asediaseră aci, cum săvirşi 
multe isprăvi vitejeşti şi cum în urmă de 
pizmă fu ucis fără luptă. 
De 

STAVRINOS GRECUL VISTIER, 
scrisă în Ardeal, în cetatea Bistriţii, la lumina 
stelelor, la anul 1601, în limba grecească, tipă- 
rită mai întîi în Veneţia la anul 1638 de către 
Neofit Ieromonah pe cheltuiala lui Panos Pe- 
panos şi adusă acum în stih românesc de 
către 

GHEORGHE TOMOZEI 
pentru editura 
EMINESCU 

Bucureşti, 
1975 



Poema lui Stavrinos 




...Pe harta Atenei moderne sint cîteva străzi ce 
se numesc Iaşi, Bucureşti, Drăgăşani, Drumul Brăi- 
lei (intru nemurirea bătăliilor purtate de către 
eteriştii lui Ipsilanti în Moldova şi Ţara Româ- 
nească), dar există şi una ce se cheamă Mihai 
Vodă şi are o întindere pe măsura celor ce poartă 
numele de Plutarchos, Sofocle ori Omiros. 

Mihai Vodă al românilor nemurit în cuprinsul ce- 
tăţii încă umbrite copleşitor de coloanele Partheno- 
nului ? Iată un fapt ce nu le pare surprinzător isto- 
ricilor care ştiu că de numele şi isprăvile Viteazului 
de mai sus de Dunăre s-au legat fierbinţile speranţe 
ale grecilor, care vedeau în voievodul nostru pe 
bărbatul capabil să-i alunge pe turci din teritoriile 
balcanice pe care le ocupau. Cu mai mult de două 
secole înainte de Eterie, numele lui Mihai devenise 
simbolul posibilei eliberări a Helladei eterne şi 
(D. Russo ne-a dovedit-o) eroul român a fost in- 
tegrat, în cîntece populare greceşti, familiei de eroi 
din Iliacla. 

Aceste, cîntece de slavă închinate lui Mihai Vodă 
au nutrit materia epică a unei lungi poeme scrise 
în greaca modernă de Stavrinos. 

Dar cine a fost Stavrinos ? 



Aşa cum se cuvine cu un poet despre a cărui 
trecere prin lume ştim foarte puţine lucruri, nu-i 
ştim lui Stavrinos nici măcar numele cel mic şi 
sîntem chemaţi să-1 pomenim — ca pe marii 
poeţi — numai cu un nume. în poema sa, în ulti- 
mele sale versuri, Stavrinos găseşte de cuviinţă să 
se adauge şi pe sine viforoasei lumi pe care s-a 
străduit s-o povestească : „Dacă doriţi să aflaţi şi 
patria mea, Malsiana se cheamă oraşul unde m-am 
născut, aflat prin părţile Delvinului. Numele meu 
e Stavrinos, iar pronumele (!) Vistier. Şi am scris 
poema eu singur din propria mea iniţiativă, în 
Ardeal, în cetatea Bistriţei, noaptea, la lumina ste- 
lelor." 

In afara acestor versuri confesive, nu mai deţi- 
nem vreo altă informaţie despre vistiernicul lui 
Mihai. Editorul lui Stavrinos la Veneţia, ieromona- 
hul Neofit, credea la 1672 că născutul la Malsiana 
ar fi fost „ucis împreună cu fiul său, Gheorghe 
hatmanul, mai tîrziu, după 30 de ani, de către 
Ştefan Vodă Tomşa fără vină", dar D. Russo îl 
„corectează" dovedind că Tomşa, care a domnit in 
Moldova în 1611—1615 şi 1621—1623, nu-1 putea ucide 
pe vistiernicul-poet „cu 30 de ani mai tîrziu", adică 
pe la 1631 ! 

Se crede cu îndreptăţire că Stavrinos a fost în- 
temniţat împreună cu mulţi alţii din preajma lui 
Mihai in zilele ce au urmat cumplitei omorîri din 
Cîmpia Turzii. închis la Bistriţa în vara lui 1601, 
Stavrinos mai era acolo în zilele lui februar 1602, 
cînd pretinde că ar fi compus (în numai două zile !) 
întreaga poemă. De aici înainte, urmele lui se pierd. 
A fost el ucis ca unul care putea avea ştire despre 
„comorile" lui Mihai? A luat el drumul pribegiei, 
la început în Moldova, ori mai apoi în Apus, ori 
a încercat să revină la Malsiana ? Greu de presu- 
pus. Deşi ne apare ca o evidenţă faptul că Stavri- 
nos a trăit în apropierea celui pe care se ambi- 
ţiona să-1 asemuie cu Ahile, ne e greu să credem 
că el a fost atît de implicat pe cît se crede în 
destinul voievodului pe care 1-a slujit. Că va fi fost 
vistiernic ne apare ca neîndoios, dar că a fost vis- 
tiernicul Iui Mihai n-o putem afirma. Dezastrul de la 



Turda ne-a văduvit istoria de numeroase acte din 
cancelaria lui Mihai. Există o întreagă literatură 
consacrată momentului (memoriale de călătorie, ra- 
poarte ale unor agenţi secreţi, scrisori particulare) 
şi e cel puţin straniu că numele trezorierului de... 
rime greceşti nu apare niciodată, nicăieri. 

înclin să cred că în tabăra lui Mihai puteau fi 
întîlnite, alături de sfetnicii şi oştenii lui de cre- 
dinţă, multe personaje cu gustul aventurii atrase 
de fascinanta-i personalitate, urmîndu-l fără vreun 
scop, ca fluturii atraşi de lumină. Stavrinos va fi 
fost unul dintre aceşti fluturi. Vistiernic (al alt- 
cuiva, de altundeva), Stavrinos a fost poate un sim- 
plu neguţător ori slujbaş de cancelarie pe lîngă 
Mihai şi faptul că stingerea voievodului i-a adus 
şi lui gratiile temniţei şi mai apoi poate chiar 
moartea trebuie să ne dovedească nouă chipul în 
care „vistiernicul" şi-a afirmat devoţiunea. Cunos- 
cător al unor modele literare, dar prea puţin dă- 
ruit de zei, Stavrinos a compus nu atît potrivit 
convenţiilor literaturii timpului, cît pornirii lui sen- 
timentale : drumul lui Mihai e descris cu o adîncă 
şi omenească participare a fiinţei la tot ce a fost 
măreţie şi declin. Explicînd toate actele eroului, el 
îi socoteşte vinovaţi de abrupta lui moarte nu nu- 
mai pe „Basta Giorgiu", ori pe „Bator-crai", ori pe 
„boierii din Erdelia" (Ardeal), ci se consideră în- 
dreptăţit să acuze „pizma întreit blestemată" şi 
„Moartea", invocînd soarele şi luna să se înfioare 
şi să bocească (!) năruirea faimei Viteazului. Şi 
munţii sînt chemaţi să-1 plîngă, şi chiar fiarele pă- 
durii, pe cel socotit a fi „stîlpul creştinilor". 

Stavrinos pretinde că a compus la Bistriţa, la 
lumina stelelor, între 1 şi 2 februarie 1601, poema 
sa, iar D. Russo consideră că ar fi aceasta o „li- 
cenţă poetică", vistiernicul neputînd nici măcar 
să transcrie într-un răstimp atît de scurt cele mai 
mult de o sută de pagini. Acelaşi Russo vede în 
autorul nostru „un om cu o cultură mediocră şi 
fără pic de talent poetic", dar înregistrează cu di- 
simulată uimire adîncul ecou pe care poema 1-a 
avut nu numai în cultura românească („utilizat în 
Istoriile domnilor Ţârii Româneşti de Radu Po- 

pescu, în unele părţi e chiar tradus cuvînt cu cu- 
vînt"), ci şi în cea greacă. Ilustrul istoric afirmă, 
în faţa spectacolului oferit de extraordinara proli- 
ferare a poemei lui Stavrinos, că însemnătatea unei 
opere n-ar sta doar în valoarea ei intrinsecă, „ci 
şi în sentimentele de admiraţie, de preţuire sau 
de plăcere pe care le-a provocat la contemporani 
sau la generaţiile posterioare, indiferent dacă pe 
drept sau nedrept". El îi găseşte lui Stavrinos nu- 
meroşi imitatori (Diacrusis, Petriţis, Spontis, Pala- 
med etc.) şi dovedeşte implicit popularitatea ieşită 
din comun pe care şi-a dobîndit-o în epocă (graţie 
şt păgubosului vistier) Mihai Viteazul, domnul ce în- 
trunea calităţile cele mai înalte, personaj lesne de 
asemuit cu Ahile. Numeroase au fost ediţiile poemei 
lui Stavrinos de la întîia (dar a fost realmente în- 
liia ?) tipărire, la Veneţia, şi pînă la... ediţia de faţă, 
şi opera care s-a bucurat de un asemenea neobişnuit 
succes nu poate lipsi din Biblioteca de poezie a ce- 
lor ce îndrăgesc deopotrivă istoria şi versul, şi e 
firesc să visăm pentru lucrarea vistiernicului un loc 
oricît de modest, o meritată firidă în istoria litera- 
turii române, după ce şi-a aflat loc şi în Istoria 
literaturii neogreceşti a lui C. Th. Dimaras. 

Anticipînd această firidă, criticul Al. Piru a tipărit 
în volumul Varia (1972) o frumoasă evocare a lui 
Stavrinos, pe care îl comentează cu interes şi 
aproape cu simpatie. Şi domnia-sa convine că poema 
e „simplă şi naivă", inventariază enormităţi (trei 
sute de voinici greci pun pe fugă optzeci de mii de 
tătari !), dar citează momentul morţii lui Mihai (şi 
„trenosul" ce-1 urmează) reprodus în Letopiseţul caii- 
tacuzinesc şi propune supoziţia ispititoare şi cu to- 
tul credibilă a unui Stavrinos citit de Dimitrie Can- 
temir. în subtilul său comentariu, Al. Piru desprinde 
stăruinţa cu care Stavrinos îşi asemuie eroii cu... 
animalele : oştenii lui Mihai ar lupta ca lupii cu 
turcii tremurînd ca peştele, tătarii sînt mînaţi ca 
măgarii, iar Viteazul cu ai lui (ca leii) îi taie pe 
vrăjmaşi ca pe oi şi clinii sînt călcaţi de lei şi de 
balauri (flămînziţi). Acelaşi Al. Piru denunţînd un 
„împrumut" făcut din Stavrinos de către Anonimul 
Bălenilor citează un vers de calitate, încărcat d 



10 




surprinzătoare sugestii şi vădind, în păienjenişul 
versurilor îndeobşte domestice ale vistierului, unele 
fericite pîlpîiri : 

„Ca un fulger umbla pen oaste..." 

Poema debutează cu tăierea turcilor la Bucureşti 
şi continuă cu dejucarea planului de înlocuire în 
scaun a lui Mihai cu un Bogdan sin Iancul, cu o 
luptă la Rusciucul de azi în care Mustafa paşa e 
înfrînt şi cu preparativele lui Sinan paşa de supu- 
nere a Valahiei. Episodul Călugăreni, căruia i se con- 
sacră un savuros capitol narînd căderea în glod şi 
smîrc a teribilului paşă, aduce în scenă pe Bator- 
crai (Sigismund Bathory), cu care destinul lui Mihai 
s-a însoţit întru dezastru. Stavrinos, atît de pătimaş 
ispitit să ignore proporţiile (nu doar cele numerice), 
e bucuros să-1 imagineze pe sultanul turc înfricoşat, 
dar şi umil în faţa lui Mihai (pe care-1 dăruie cu 
bogate plocoane) şi vorbeşte despre pămînturi pe 
care spada Viteazului le mîntuie de asupritorii „ca 
porcii" de parcă ar vorbi despre îndepărtata-i Hel- 
ladă îngenuncheată şi nutrind visuri de libertate. 
Respectînd în general succesiunea episoadelor de 
istorie, pe care le ilustrează cu ceremoniile (simple, 
dacă nu simpliste) ale versurilor sale, vistiernicul 
divaghează des despre rostul omului într-o lume 
plină de aventuri şi filozofează pătimaş pe tema 
cruzimii lui Charon, pe care-1 închipuie devălmâşin- 
du-i în întunecimea lui şi pe Alexandru cel Mare, 
şi pe Solomon cel cu înţelepciunea, şi pe Velisarie 
nebiruitul, şi pe Samson vestitul, în rîndul cărora îl 
pune şi pe valahul „a cărui moarte s-au întîmplat 
din uneltire". Finalul poemei are vibraţie de psalm 
şi un cor de imprecaţii trădează durerea poetului 
ce-şi vede răpus cu mijloace nedemne idolul (şi 
poate stăpînul) şi sînt sigur că tocmai aceste capi- 
tole ce încheie jeloasa Istorie explică rapidul şi re- 
verberatul ecou pe care 1-a avut tipărirea şi răspîn- 
direa ei. Regăsim furia grecului iubitor de români 
în pasajele unor cronici româneşti de epocă, aşa 
cum în vechile cetăţi dezvelite de ploi şi zăpezi în- 
trezărim treptele zidirilor succesive, bolovanii de rîu 
ca şi cărămizile fără moarte, nisipul şi mortarul. 

Omagiindu-1 cu cuvenita servitute pe care o me- 
rită pe harnicul şi inimosul vistiernic Stavrinos, îi 
propunem cititorului o lectură în care va întîlni 
umbra Viteazului, trecerea lui peste zări şi hotare 
de ţară, şi aburul legendei va putea înlocui cu încă 
proaspete vopseli de frescă acele colţuri de pagină 
în care timpul sau poate puţina pricepere a autoru- 
lui (sau traducătorului) au decolorat alcătuirile ve- 
chilor versuri... 

Poema lui Stavrinos este şi ea o oglindă a eternei 
aspiraţii a românilor de a trăi în libertate şi de a-şi 
apăra fiinţa naţională şi independenţa, aspiraţii ce 
şi-au aflat împlinirea în România de azi... 



GHEORGHE TOMOZEI 



iulie 1974 



Notă asupra ediţiei 




Nutrind convingerea că poeţii de azi au datoria 
de a traduce toate textele versificate care ilumi- 
nează istoria noastră şi care, datorită apariţiei lor 
(în proză) în ediţii devenite de mult rarităţi biblio- 
file, sînt cunoscute numai de către cercetătorii fon- 
durilor de carte ale Academiei, am încercat să aduc 
în vers românesc Cronica lui Stavrinos, cu credinţa 
că fac mai lesnicioasă parcurgerea unei opere lite- 
rare de mare interes cultural şi istoric. Impractica- 
bilă, poate, pînă la această versiune pe care am 
bucuria s-o ofer cititorului, Cronica poate fi cerce- 
tată ca un document de epocă de mare răsunet 
(hrănind izvoarele tuturor „Istoriilor românilor"), 
dar şi ca o lucrare beletristică despre care, chiar 
dacă nu-şi justifică integral ambiţiile, putem vorbi 
ca despre prima înjghebare epică ce şi-a propus să 
ilustreze personalitatea unui voievod român. 

Cunoscută mai întîi prin mijlocirea Letopiseţului 
Ţârii Româneşti şi a Istoriilor lui Radu Popescu, 
poema lui Stavrinos a fost tălmăcită pentru întîia 
oară în româneşte de către Teodor Eliat („Vestitele 
vitejii ale lui Mihaiu Vodă ce au stăpînit Ţara Ro- 
mânească şi Ardealul de la anul mîntuirii 1588 şi 
pînă la 1601... acum întiiaş dată tradusă din greceşte 
în româneşte âe Teodor M. Eliat. şi dată hi tipărire 

cu cheltuială şi cu îndemînarea unor iubitori de în- 
mulţirea cârtitor în limba românească, în anul 
1837"). 

în traducerea lui Massim, A. Papiu Ilarianu a edi- 
tat cronica într-al său Tesauru de monumente isto- 
rice pentru România (1862) după ediţia veneţiană a 
operei (Vitejiile pre-piosului şi pre-viteazului MI- 
CHAIL Voevodu, Cum şi cîte s-au întîmplat în Ţara 
Românească de pre timpul domniei lui Şierban Vo- 
ievodu pînă la Gavril Movilă Voievodu — Veneţia, 
1785. La Nicola Glykys din loanina. Cu voia Supe- 
riorilor şi cu Privilegiu.) Traducerea, azi greu de 
parcurs, avea titlul Naraţiune pre-frumosa despre 
MICHAIL VOIEVODU. Cum domni în Ţara Româ- 
nească, cum tăie pre turcii ce se asediaseră aci, 
cum în urmă de pismă fu ucis fără luptă. 

Strălucitul cercetător al istoriei literare vechi Dan 
Zamfirescu a alcătuit şi el (cu G. Mihăilă) un Tesaur 
în anul 1963 (Literatura română veche 1402 — 1647), 
Editura tineretului) în care a cuprins o nouă ver- 
siune a Cronicii datorată asistentei Rita Dobroiu şi 
lectorului Eugen Dobroiu. E o splendidă echivalenţă 
în proză a versurilor lui Stavrinos şi parcurgerea 
ei (comparată cu aceea a lui Massim) a făcut aproape 
inutilă traducerea ad-litteram de care m-am folosit 
atunci cînd am încercat să repovestesc, la rîndu-mi, 
preafrumoasa naraţiune. 

M-am văzut nevoit să „trădez" din capul locului 
metrica traducerii, nepotrivită după opinia mea cu 
curgerea poemei, prea pretenţioasă pentru a o uti- 
liza în zeci de capitole de (totuşi) relatare seacă, 
cu o solemnitate firească poate în greaca nouă, dar 
nu şi în româneşte. Dar iată cum descrie Dan Zam- 
firescu versul poemei, versul „politic" (!) grecesc : 
„Pentru cine nu ştie cum sună versul «politic» gre- 
cesc, îi reamintim că el a fost folosit de Iancu 
Văcărescu în celebrele sale stihuri : 

«Ah, de-am putea a ne dobîndi şi cîte-avem pier- 
dute»... 

Tăiaţi-1 în două versuri, primul de opt silabe, al 
doilea de şapte şi veţi avea Luceafărul lui Emi- 
nescu !" 

Am preferat, parcurgînd şi reparcurgînd proza 
traducerii, să adaptez forma Cronicii la mijloacele 
povestitorului, înlocuind versul „politic" cu un vers 
mai apropiat nu de monumentul literaturii culte al 
românilor (Luceafărul eminescian), ci de balada 
populară românească. încercarea mea n-a avut am- 
biţia să reconstituie o gravură de epocă, ci, din cio- 
buri de vopseli văratice, adesea pline de inocenţă, 
o icoană pe sticlă. 

Dacă am izbutit să fac mai uşoară şi mai logică 
citirea poemei lui Stavrinos, cred că pot contribui 
la mai buna cunoaştere a vistiernicului-poet a cărui 
vistierie lirică e mai bogată decît cred exegeţii de^.- 
abuzaţi de capodopere. Dacă am izbutit, voi răspunde 
îndemnului de a continua repovestind în vers româ- 
nesc Istoria lui Matei al Mirelor şi aducînd astfel 
un omagiu Voievodului întîii Uniri, viteazul Mihai, 
al cărui cap retezat în 1601 în Cîmpia Turzii mai 
putea fi văzut în anii copilăriei mele în lacra de 
sticlă în care era păstrat, la Mănăstirea Dealu... 



G.T. 



■ 



I I • 








I început de stihuri 





oveste neuitată-n veci şi cu fru- 
moase rime, 

mi-am pus in cuget s-o iiicep, să scriu cu 

străvezime 

Istoria a lui Mihai, în toate minunatul, 
războaiele să i le scriu, să-1 laud pe bărbatul 
ce unguri şi tătari şi turci şi moldovani şi 

şleahtici 

i-a frînt, la Turda pînă oînd străpuns fu de 

sălbatici 

şi tristul lui sfîrşit ce-avu, cu sîrg şi milostenii 
am să vi-1 spun spre a-1 jeli, voi prieteni şi 

rudenii... 

II Alte stihuri despre acelaşi 




e^^l 





ici sint stihuri ce-1 ivesc pe Mihai, 

lăudatul, 
nebiruit până icînd trupul lui, de cap scurtatul, 
rămase în pustietate, de sînge pustiit, 
răpus de fier înciudat şi batjocorit. 
Lăudat fie-i numele ! Pierzării, cine a dat 
fălosul trunchi al gloriosului bărbat 
ce-n Turchia 
şi-a purtat vitejia, 
el cu sabia şi cu calul 
Moldavia o au făcut-o a lui şi Ardealul ! 
îndrăcită pismă au făcut să salte 
din ţeasta lui, toate cugetele înalte, 
durerile rostogolind prin vreme, 
cum se urmează în stihurile acestei poeme. 



III începutul naraţiunii 




s^e-s^ 




intea ma-ndeamnă să cuget la în- 
tâmplările lumii 

şi să însemn cum ise trec făpturile humii, 

n-am pace de nu povestesc mîhnitul obraz 

al domnului cel viteaz, 

cum se-nălţă, pe turci junghiind, 

într-atît de minunat fiind, 

încît îl cinsteau cu alai 

împăraţi şi crai. 

La început, da începutul, 

el turcului îi măsura tributul. 

Sărăcia şi gerul 

le lăsa în Vlahia ienicerul, 

spahiii 

Vlahiei îi robeau femeile şi copiii. 

Chiar domnul, în umbra icoanelor, 

era de rîsul turbanelor, 

iar Dumnezeu văzînd atîtea vieţi sparte, 
pe turci lui Mihai îi dădu, să-i puie sub 

moarte 
şi sub sabie şi sub potcoave 
pentru batjocurile lor soîrnave. 




IV Cum Mihai Vodă 

tăie pe turcii cîţi i-a aflat 

în Bucureşti 




^^x^ţjs^yA 





mpreunat cu ungurească oaste, 
Mihai îl izbi pe turc în coaste 
şi, dîndu-1 pierzării, curaţi de duhoare 
Vlahia cu blajine odoare 
iar împăratul cînd avu ştire 
păru cuprins de smintire, 
vizirii pornindu-şi la drum 
să afle pricina pierderii, ce şi cum, 
acest Mihai de unde-au răsărit, 
şi-atunci Ferhat paşa nimica n-a tăgăduit : 
„Osmanii 

vlahilor le-au tot cerut banii 
şi, neavîndu-i, au luat zălogire 
copii şi muieri, muierile cu osebire, 
iară Mihai cu otusbirul, 
înlocui cu paloşul birul, 
aflîndunse la strâmtoare 
el tăie fără vină prea mare !" 

V Cum Selim sultanul 

trimise alt domn în Vlahia, 

pre fiul lui Iancul 




flînd împăratul acestea, trimise 
domn nou la Vlahia, cu zapise, 
pe Bogdan sin Iancul, pe care prea bine-1 ştia, 
şi-1 în turnă la drum cu paşa Mustafa, 
paşa să-1 pună-n jilţ, precum e lege, 
iar pe Mihai degrabă -săJ lege. 
Constantinopolea lăsînd-o în urmă 
paşa zori, cu boierimea — turmă 
şi oaste cîtă frunză spre Rusciuc 
la Dunăre ivindu-.se buluc. 
Mihai veni în faţa turcului 
degrabă însoţindu-se cu-ai lui. 




VI Cum trecu Mihai Vodă 

la Rusciuc şi pornind luptă 

cu Mustafa paşa îl birui 






epregetînd o clipă, oastea-i toată 
se arătă la Dunărea-ngheţată 
ca lupii strecurîndu^se-ntr-adins 
Rusciucul l-au ajuns şi l-au aprins 
şknpresuraţi de aprige primejdii 
turcii-oi cetate tremurau ca peştii. 
Vlahii-nfruntînd pojarul 
de cap îl scurtară pe serdarul, 
şi din oastea lui Mustafa 
singur Bogdan rămase în şa, 
Şi nimeni altul n-a mai scăpat 
din oraşul îngenuncheat. 
Ungurii prinzînd pe trepte să urce 
după junele turce, 
cătanele pierzînd în noapte 
urma turcoaicelor coapte 
Şi vlahii şi darabanii 
mult plînset iscară. Sculele, banii 
zăceau în zăpadă printre sipete fără lăcate 
S 1 Printre cadînele răsturnate, 

cu carnea numai în răsfăţuri albind, 

şi-acum desculţe, orbecăind, 

trase de dungile plete 

ca iepele de coame, fete 

tîrîte printre leşuri de turci 

bălăbănite în furci. 

Din Rusciucul cu ziduri arse 

Minai oastea-şi întoarse 

peste Dunăre, fără zăbavă, 

spre scaunul lui de slavă, 

bucuros şi înveselit 

de biruinţa ce-au dobîndit. 

Dar iată că acum 

veşti noi îl aflară pe drum. 




VII Cum tătarii 

au intrat în Vlahia jefuind-o 

de oameni şi lucruri 

uzind de tătari, domnul 
nu-şi mai află somnul, 
chibzuind cum se cuvine planul 
cum să-1 nimerească pe hanul. 
Trimise greci, vreo trei sute, iscoade 
să vază dincotro vine, pe unde cade. 
Tătarii, optzeci de mii 
de-au spart hotarul, răpind mame şi copii, 
fără istov 

tabără şi-au întocmit la Neajlov. 
Iscoadele grece, ce şi-au zis ele ? 
„Să mergem noi singuri în luptele grele, 
nu vedeţi că vlahii, urgisi ndu-ne foarte 
ne-au fost trimis la moarte ? 
Pînă cînd vlahul, de-i mic ori e mare, 
să ne trimită la pierzare ? 
Alecsandros împăratul, slăvit fie-n veci, 
lumea o supuse cu vitejii lui greci 
Şi noi să ne tragem din faţa unui han 
duşman ? 

De ne ajută pronia 

ţara noastră ne-o vom cinsti, Machedonia. 

De-1 chemăm pe valah într-ajutor 

se cheamă că n-avem onor 

şi el ne va batjocori. 

Singuri, asupra tătarilor vom porni 

şi-avem crezămînt 

că-i vom prinde ca pe nişte măgari ce sînt 

VIII Cum merseră grecii 
asupra tătarilor şi-i biruiră 

i degrabă au mas 
la locul tătarilor de popas. 
Tătarii — mii douăsprezece, 
trei sute, cetele grece 
care ca -leii dară-n pagini năvală 
de-i risipiră cu mare sminteală. 
Mulţi 

se af Iară desculţi, 
de straiele lor goi 
în noroi, 

lăsînd pradă în mîna grecilor destule 
arme şi scule. 
Trăgeau ca la plug 
prin omătul căzut cu belşug, 
măcinaţi pînă-n ziuă 
ca-n piuă. 

Hanul, cu surpate oase, 
spre Giurgiu se trase 
Şi împăratul cînd M zări 
Pod peste Dunăre porunci... 

IX Cum porunci împăratul 

pod peste Dunăre 

spre a-şi trece ostile 

în contra lui Mihai 

'e Sinan paşa, vizirul dintiiul 
l-au chemat să-i sărute călcîiul : 
„Sinane paşo, eu unul voi 
să te găteşti de război, 
să vină din Anatolia beilerbeii, 
s amliii, 
caramanii 
şi gintiii, 

din Rumelia să-i chemaţi 
pe cadiii multlăudaţi, 
supusul cel nesupus 
pînă ce-1 veţi fi răpus, 
că datu-mi-au făgăduinţă 
de credinţă 
plătită cu aur 

şi-acum se-ntoarnă ca un balaur 
şi fără frică 
ţările-mi strică. 
Cetăţi prăpădeşte, 
iarba ce creşte, 

oraşe 

le lasă golaşe, 

turnuri şi case 

de la moşu rămase. 

Giurgiul şi Brăila 

mi le-a luat cu de-a sila, 

năucul 

îmi sparge Rusciucul, 

unde-am avut oşti 

nu mai cunoşti 

şi l. a u tăiat pe Mustaţa, 

mai scump ca o raia, 

Mustafa temutul 

ce mi-au fost scutul ! 

Silistra, 

Varna 

şi Baba 

şi pînă la Pravăţ, 

Dobriţa, 

Zagara, 

Plevna, 

Nicopole, 

Vraţa 

şi Vidin 

toate le-a surpat, 

nimic n-a iertat. 

Hanului de care tremură toţi 

nasul i 1-a tăiat, ca la hoţi, 

de-am trimis pe urma lui oştirea, 

partea mea a fost risipirea, 

m-au ruşinat 

cum nu s-a mai aflat. 

Ba mi-au răpit şi şerbii 

dulcei Serbii 

şi îl ameninţă pe cel ce i-a dat caftanul 

şi buzduganul. 

Du- te dară, vizire, 

şi tîrăşte-i pe vlahi în robire, 

iar pe gheaurul să mi-1 aduci 

ferecat în butuci, 

amarul să i-1 plătesc cu amar 

şi pune-n locul lui un serdar 

să domnească peste toate cetăţile 

şi să facă dreptăţile !" 



X Cum ieşi Sinan paşa 

din Constantinopole 

şi veni în Vlahia peste Mihai 



inan acestea cînd auzi 

s-ajungă-n Vlahia se nevoi 

cu mare alai, 

să-1 piarză pe Mihai. 

Altminteri gîndea domnul 

veghindu-şi tronul 

urzind plan 

să-1 împresure pe Sinan 

drept care se porni cu ai lui în poieni, 

la locul Călugăreni, 

din zori în amurg 

stînd cu ochii pe turc. 

Cu pecetea cea mare 

trimise lui Jicman craiul scrisoare 

să vină cu ostile din Ardeal 

Sn goană de cal. 

La Călugăreni, pe pod, 

turcii buluciră mult norod, 

dar el cu sîrg 

i-au risipit în smîrc, 

de-a rostogol, 
ca porcii-notau în nămol 
de parcă-i sfîşia cu colţii 
balâureşti şi cu solzii. 




XI Cum îl prăvăli 
pe Sinan paşa în smîrc 




hiar Sinan căpitanul 
îşi pierdu turbanul 
de rămase fără cal, fără şa 
şi fără feregea, 
ca porcul 
nu-şi afla locul, 
de săriră dintr-însul 
trufia şi plînsul... 

XII Cum chibzui Sinan paşa 

să-1 prindă pe Mihai 

cu vicleşug 

unde zace întins 

ruşinat şi învins. 

Hotărîră să-1 dea pe domnul pierzării, 

cumpărîndu-i pe boierii ţării. 






ihnea şi paşa Hasan, în zori, 
se traseră de prin ascunzători 
şi săriră cu oşti bogate 
să-i cadă lui Mihai din spate, 
dar el se-ntoarse şi-i lovi pînă 
le-ngenunche bărbăţia-n ţărînă. 
Ca uliul cel de pe cer 
el i-a trecut prin fier. 
Hasan ajunse deolaltă 
cu vizirul din baltă 
şi-i povesti cu-nfricoşat grai 
ce au păţit de la Mihai, 
iar Sinan spuse, dînd din coate, 
că spaima de gheaur l-au învăţat să înoate, 
şi-i mai spuse cum un spahiu, 
aflîndu-1 mai mult mort decît viu, 
trăgîndu-1 de barbă 
1-a scos în iarbă, 

XIII Cum făcură sfat 
cu Mihnea Voievod 
să-1 prindă pe Mihai 

unde de dinainte-avea conac 
aşteptînd de la Jicman olac 
vroind ştire 
cînd îi trimite oştire. 






ise Mehmet beiul atunci 
„Mihneo vodă, tu să-1 aduci !" 
„De-i după a mea socoteală, 
boierii îl pun la popreală !" 
După Dan vistierul de-au trimis 
acesta pe domnul viu 1-a promis. 
La ungurul Chiral Albert s-a dus : 
„Mihai vodă va fi răpus, 
tu ia galbeni de-aci 
cincizeci de mii 
şi du-te unde-ai s-apuci 
c^aici au venit mulţi turci, 
galbenii paşii de-i iai, 
lasă-i-1 lui pe Mihai !" 
Chiral Albert iute pleacă 
lăsînd oastea lui Mihai săracă 
şi Mihai înţelege 
a boierilor fărădelege. 
Călugărenii îi lasă 
şi spre Rucăr se-ndeasă 

XIV Cum Sinan paşa 

pătrunse în Vlahia 

şi cum robi pe mulţi 

ntrînd în Vlahia, fălos, 
Sinan o-ntoarse cu susul în jos ; 
la Tîrgovişte se-ntărea 
şi la Bucureşti petrecea, 
dar de bine ce-i paie, 
Jicman munţii îi taie 
şi cu mare alai 
vine de se-mpreunează cu .Mihai. 

XV Cum Jicman, 

unit cu Mihai, 

merse asupra turcilor 

rincipii cei doi s-au îmbrăţişat 
şi tunurile au numărat. 
Răzvan voievod 
cu de oameni năvod 
în frunte sta, veghetor 
cu oştenii — ciopor 
şi Tîrgoyiştea-n cale de-o întîlniră 
o arseră şi-o năruiră 
şi cetatea ardea 
cu turcii în ea, 
turcii, cinci mii, 
arseră ca făclii, 

numai unul dintre ziduri s-a şters 
şi la Sinan au mers 
de i-au spus cum vin cu cazne grele 
ostile cîte trele, 

a lui Jicman, a lui Mihai şi-a lui Răzvan. 
Şi zis-au bătrînul Sinan : 

XVI Cum făcu Sinan paşa 
sfat cu Hasan paşa 




;em in faţă oşti 
cum rar cunoşti, 
nobili juni 

gata de multe minuni. 
Tîrgoviştea se pîrjoli 
peste paşa Aii, 
trecură vîlvătăi 
peste soţii săi, 
şi-acum Mihai vine 
să se bată cu mine. 
Tu, Hasane, ia-n stăpînire 
podul Dunării, cu grăbire, 
fă-te giulgiu 
peste Giurgiu 
să nu care cumva 
să încerce de la tine a-I lua 
că belşug de unguri ne vine 
şi vlahi — mulţime 
şi valoni — 
înzăuaţi coconi. 



De ne-or prinde aici 

de cap ne vor face mai mici 

mai bine ne-am trage 

de Dunăre-ncoace ; 

oştilor poartă-le trupul 

către Rusciucul, 

haide, Hasane, şi te preumblă, 

că Mihai îmi calcă pe umbră, 

încalecă iute 

şi du-te, 

că-n urmă-ţi pornesc şi eu 

cu-al oştilor greu ! 



N-ajung ei bine la schele 

şi oştirile cele trele 

de dinapoi 

îi mînă în Dunăre ca pe oi. 

XVII Cum ajunseră 

la Giurgiu, cum luară cetatea 

şi stricară podul 

el dinţii ajunse Răzvanitl 
şi-şi propti în pod buzduganul, 
în ailaltă lăture 
ai lui Minai veneau să sature 
pofta beilor, 
mişeilor, 
iar crai Jicman 
se-nălţă peste toţi căpitan. 
Din moara cea amară 
puţini turci scăpară 
că au pierit numa-ntr-o zi 
cam la două sute de mii. 
Pieiră anatolieni, 
rumelioţi, 
salmiţi, 

ieniceri şi spahii. 
Pieiră agalele 
şi paşalele, 
plutind pe Dunăre 
în apă tulbure. 

XVIII Cum îi fărîmară 

pe turci şi cum îi înecară 

în Dunăre 




colo să fi văzut 
răul ce turcilor s-au făcut 
cînd vlahii le dumicară trupul 
de erau ca oile, faţă cu lupul, 
zăcînd goale, numai în piele 
cu ierbi sîngerate sub ele. 
Mihai cu baltag ridicat 
pe mulţi trimise la iad 
făcînd mare osîndă 
ân turma cea tremurîndă 
ce vărsa lacrime-n praf 
strigînd : „Alah i Alah !" 
Se înecară necredincioşii 
în şuvoaiele roşii, 
traşi în moarte 
de lumea cea de departe. 
Averea, galbenii, turbanele, 
le popriră cătanele, 
cîţi turci cu suflare se mai găsiră 
ungurii îi robiră 

şi-ncărcaţi cu averi 

şi scule pentru muieri, 

la Ardealul s-au grăbit 

de-au conăcit. 

Numai Sinan rămase 

cu pierzarea în oase 

peste măsură mirat 

de ce i s-a întâmplat. 

Cînd steaua-şi văzu că apune 

crezu că e ceas cu minune 

şi la Constantinopolea întors 

se prăpădi, de zile stors 

amant şi înveninat. 

Aşa păţi tacul cel blestemat 

ce-şi pierdu toţi vitejii sub sabia 

trasă de Vlahia. 

XIX Cum se întoarse Mihai 

cu Jicman şi cum îl petrecu 

în Ardeal 

spre scaunul lui se-ntoarce 
cu bine, 
Mihai pe Jicman cu fală îl ţine 

şi-i dădu, sfetnice, 

armele cele mai vrednice 

şi4 petrecu, îngreuiat de plocoane 

spre ţara mîmdrei lui coroane, 

iar el, în jeţul domnesc se-ntări 

lăudat în felurite împărăţii, 

domnind nesupărat 

şi de turci ne-ntărîtat, 

împăratul gîndind cum să-1 piardă ou zile 

pe noul Ahile... 




XX Cum trimise împăratul 

pe Afiş paşa să-1 amăgească 

pe Mihai şi să lege pace 

i împăratul 1-a trimis 
pe viteazul Afiş 
să treacă în tropote 
la cetatea Nicopole, 
s-aşeze tabără nouă 
cu tunuri treizeci şi două 
şi ispitindu-1 pe Mihai cum ar face 
să lege cu dînsul pace, 
iar acesta, pricepînd ce are turcul a-i zice 
şi că viaţa ar sta să-i ridice, 
repezi şi el un sol la turcul 
zicînd că-i gata să facă tîrgul. 
în vremea asta bătu multe posti 
s-adune grabnice oşti, 
Dunărea s-o calce, 
cu tunuri şi arce 
şi să-1 înconjure cu dichis 
pe paşa Afiş. 

Primul trecu apa cu luntrea 
unul Udrea, 

cu moldovanii 
şi darabanii 
şi cu cazacii, o mie, 
gata de bătălie. 

recînd Udrea 
Dunărea, 

tabăra lui Afiş o au călcat 
cum nu s-a mai aflat 
că turcii de luptă fugiră 
şi-n grabă mare se risipiră, 
ruşinaţi şi goi, 
neprivind înapoi, 
lăsînd în părăsire, 
averile sub coviltire : 
fiece moldovan 
se-mbogăţi c-un iatagan, 
dorobanţii 
luară sfanţii, 
cazacii 

spintecară sacii 
cu zaherea, 
iar Afiş paşa, 

procopsit numai c-o gloabă, 
la Tîrnovo sosi-n grabă. 




XXII Cum trecu Mihai 

Dunărea şi arse Nicopolea 

si Vidinul 

e-a călare pe calul, 
Mihai de trecu malul 
peste Nicopolea se prăvăli 
şi-o pîrjoli, 

iar cînd şi Vidinul 1-a cercat 
bulgarii de i s-au închinat, 
ieşind turcii din Vidin să se bală 
cu multă gloată, 
ducînd greul, 

Mihai căzu în mijlocul lor ca leul. 
I-a certat cu sabia şi cu tunul 
de n-a rămas, din şase mii, unul, 
cu prăzile 
îşi vîrfui lăzile 
— galbeni şi carboave — 
făcu sclavi şi sclave 
şi trecând cu corabia 
în Vlahia, 
după atîta istovişte 
şezu pe tron, la Tîrgovişte. 



Acuma nimica 

nu mai stîmpăra-n turci frica, 

cîţi numele 14 spuneau cădeau morţi 

şi scorneau gînduri cîte 

să nu-1 întărite. 

Şi-atunci sultanul Mehemet 

1-a chemat pe Ibraim paşa cel înţelept 

„Ce să fac cu-acest Mihai, Ibraime, 

că mi-a răpus oşteni o mulţime, 

că arde şi pradă 

ograda mea toată ? 

Să ne batem cu el 

nu-i bine defel, 

după cîte văzum 

ar fi isă-1 pierdem. Dar cum ? 

îmi frămînt ţeasta, 

ce-i de făcut într-aceasta ? 

Să trimitem la el cocon 

cu plocon ?" 

Şi Ibraim zise : 

„împărate al meu, mi se 

pare că n-avem a face 

decît să căutăm pace. 

Scrisori bune-i vom scrie 

şi i-om trimite din vistierie 

scule 

să-1 îndestule, 

spunîndu-i să lase mînia 

şi să domnească-n Vlahia 

şi în Ardeal, de se va nevoi 

a-1 birui." 

XXIII Cum trimise împăratul 
lui Mihai plocoane preţioase 



iind sorocită solie, 
împăratul trimise aurărie 
scoasă cu jale 
din haznale : 
caftane cu fire, 
săbii, potire 

cu pietre scumpe bătute, 
surguciuri nemaivăzute, 
cai cu argintate frîie, 
toate lui Mihai să-i rămîie. 
Cine să preţăluiască 
dajdia împărătească ? 
Să cerceteze, cine 
diamante şi rubine, 
cai înşeuaţi 
şi încăpăstraţi ? 

Să primească Mihai strălucita solie 
să-şi uite supărarea pe-mpărăţie, 
împrilejind planul 
de-a se-mprieteni cu sultanul 

şi coroană pe cap să-i puie, 
numai el, Mihai, să nu mai răpuie 
cetăţile din Turchia 
pe unde-şi poartă mânia ! 
Vlahia să şi-o stăpînească în pace, 
şi Ardealul, de-i place, 
oriunde iva pofti să meargă, 
doar Dunărea să n-o treacă... 

XXIV Cum veni 

solul împăratului la Mihai 

şi-i aduse darurile 

în vremea asta craiul Jicman 

aflat la aman, 

ufît de boieri, 

lăsă tron şi averi 

şi-şi hotărî pribegia 

în ţara Lehia 

să facă ce s-o putea, 

iar în locu-i se înălţa 

Bator Andrei, vărul lui bun, 

îmbrăcînd domnescul zăbun. 



ihai ii primi 



pe solul ce-1 căftăni 

şi cu sabie scumpă-1 încinse 

şi-acesta picioru-i cuprinse 

şi dîndu-i diamante cu părelnice feţe 

dulce îi dete bineţe. 

împărătescul hanger 

părea luna pe cer, 

aurite surguce 

sclipeau năuce, 

iar coroana punea limpede rază 

pe fruntea vitează. 

Mihai, la rîndu-i, 1-a dăruit 

pe solul cu caftan zugrăvit, 

frumos 1-a ospătat 

şi-n dreapta-i 1-a aşezat 

bucuros că e stăpînul temut 

peste al vlahilor lut 

şi peste 

vlahi, ca un rege ce este. 

XXV Cum se întîmplă bătălia 

lui Mihai cu Bator Andrei, 

craiul unguresc 




cesta, cînd se aşeză crai, 
nu legă prieteşug cu Mihai, 
ba încă îi porunci 
Vlahia a o părăsi 
spre a se aşeza sub mîna iui, 
în ţara Ardealului. 
El gîndea să-1 despoaie de tron 
şi să-1 dea turcului plocon, 
dar Dumnezeu, ce ştie a pune 
şi-n calea necredinciosului vreo minune, 
pe Mihai îl lumina 
de pierzarea ce se urzea. 
Oastea-şi mişcă să-1 ia cu zorul 
pe vînzătorul, 

iar Bator Andrei prinzînd veste 
se buimăci de aceste, 
inima-i secă, neputincioasă, 
spaima-i puse stăpînire pe casă 
şi-atunci trimise om 
la al vlahilor domn 

să întrebe ce şi cum, 

cu aprigu-i drum. 

Oare-şi poartă vitejia 

către Nemţia ? 

Iară Mihai i-a răspuns retezat, 

cu glasul bărbat : 

„Ştii prea bine 

de ce te-ai trezit aicea cu mine ! 

M-ai chemat 

şi m-am înfăţişat, 

dar nu-ţi fie cu supărare 

şi-ascultă : Jurat-am oare 

pe Hristos cel blînd, 

să nu-mi plec fruntea la pămînl 

în faţa turcului ? 

Iar voi v-aţi dat de partea lui 

şi vorbe mincinoase 

îmi turnaţi în oase. 

De-aia sînt aici, ca să rămîn 

stăpîn! 

De vrei să te baţi, 

grăbeşte, că am caii-nşeuaţi." 

Auzindu-1, Bator Andrei, cardinalul, 

scoală Ardealul 

şi strigă în faţa oştilor : 

„Să nu ne pierdem în calea vlahilor, proştilor, 

sîntem ca fiarele noi, 

ei — turmă de oi. 

Vlahi neciopliţi ne vin, 

să-i supunem şi să-i biruim. 

Eu port cu onor 

numele de Bator, 

nume 

ce-1 ştie o lume 

şi pe vlahul, necioplitul 

ce-mi calcă ţinutul, 

şi pe moldovanul, 

vicleanul, 

voiţi aici să-i aflaţi, 

boieri luminaţi ? 

Mai bine-oi cale să le ieşim 

şi să-i pierim, 

să batem cu tunul 

pînă n-o mai râmîne nici unul !" 

Astfel vorbind, îşi puse corturile 

şi rosturile, 

aşteptînd Ia Sibii 

ce va mai fi... 




i 

I 



XXVI Cum porni Mihai 

asupra ungurilor 
şi pornind lupta îi birui 

n zori 
se iviră prin trecători 
moldovanii şi cu cazacii, 
drepţi ca aracii, 
pe sub nuci 
viteji haiduci, 
şi catainele 
cu iataganele. 
La mijloc de alai 
venea însuşi Mihai, 
domnul cel tînăr 
cu şoim pe umăr 
şi-nsemnat cu frunză de laur, 
şi-nainte-i mergeau trei cruci de aur, 
iară-n urmă-i mergea doamna Stanca 
de se pleca în calea ei creanga. 
Ungurii, 
tulburii, 

cu inimile căzînd din piepturi, 
pînă să pună mîna pe sceptruri 

se văzurăm ţărână 

ca oile cînd vin lupii la stînă 

şi cînd începu lupta gloatelor, 

încleştatelor, 

unguroaice o droaie 

rămaseră văduvoaie. 

Cînd s-a-mtunecat 

ungurii porniră la iad, 

lăsînd în urmă sîngele cel mult 

vărsat în tumult. 

Dar cum aş putea oare 

în stih a-1 înălţare 

pe Velisarie cel nou 

alergînd printre cete ca un erou, 

leu împăloşat 

şi mîniat, 

tăind pe cîţi se nimeri 

cu sabia a-i pipăi ? 

Mult 'sînge se vărsă atunci 

de paloşele cele lungi 

şi multă ruşine 

fu în ungur ime. 

Noaptea din luptă s-au tras 

şi-n pribegie au mas. 

XXVII Cum se întîmplă 

moartea lui Bator Andrei 

craiul 

armanul popă Bator 
abia scăpă de omor 
călărind prin pustietăţi, 
ocolind cetăţi 
pînă văzu-n depărtare 
o turmă de mioare. 
Se grăbi să rămînă 
noaptea, la stînă. 
Ciobanii-i ziseră să rămîie 
şi oaspete să le fie. 
I-au dat lapte din ol, 
îl culcară sub ţol 
şi cînd, dimineaţa, 
drumeţul îşi spăla faţa 
îl întrebară ce caută-n munte : 
„Nu ne-ascunde 

din război de se-ntîmplă să vii, 
spune-ne de craiul nostru ce ştii, 
că a ajuns la noi vestire 
că e biruit şi în pribegire ?" 

Şi răspunse Bator cu ochii-n pămînt 

„Craiul eu sînt. 

Oastea o am prăpădit, 

vitejii mei au murit 

şi eu port din munte-n munte, 

osîndită, a mea frunte." 

Ciobanii dacă-auziră 

se socotiră : 

„Dă-1 omorîm pe crai 

ne-o răsplăti Mihai !" 

Şi tăindu-i capul 

îl duseră cu sacul 

şi spre seară 

lui Mihai i-J închinară 

zicînd ei aşa : 

„Plecăciune, Măria-Ta, 

vrem să-ţi fim slugile 

ce-ţi păzesc uşile, 

şi dacă Bator crai te-a-nfruntat, 

noi capul i-am 'luat 

şi l-am adus aice !" 

Şi-atunci domnul zice : 

„Ce preţ se cuvine 

pentru slujba ce-at'i făcut bine ? 

ce-mi cereţi inie, 

bani, boierie ?" 

Şi ziseră ciobanii pe negîndite : 

„Boeria, mărite..." 

XXVIII Cum Mihai 

răzbună sîngele craiului 

şi-i puse în furci pe ciobani 

ihai, bunul, făcu îndată 
divan de judecată 
şi-n loc să le dea rangul 
îi suna ştreangul 
unde ajunge omul 
cc-şi vinde domnul 
şi nelegiuit 
îl pune sub cuţit. 
Şi-n vreme ce primea multe laude 
puse pe mort să-1 caute 
hotărînd slujbe şi facle 
asupra strălucitei racle 
şi veghind frumos 
domnescul os, 
cu popi cădelniţînd 
şi cu cîntec sfînt. 
Calul fără stăpîn rămas 
urma convoiul la pas 
împodobit cu valtrapuri 
şi steaguri, 

ostile mergeau cu fală 

şi bună rînduială, 

unele-n urmă, în frunte altele, 

cu toate armele 

şi-ajunseră la groapa 

căscîndu-şi pleoapa 

unde Mihai porunci 

o marmură a se rîcîi : 

„Colea zace Bator crai 

învins de Mihai". 

Apoi s-au sculat 

şi la Bălgrad au înnoptat, 

şezînd el pe tronul regal 

al principilor din Ardeal 

şi de-acum, se-nţelege, 

Ardealul pe el îl ştia de rege, 

în vreme ce vlahii aveau pe tron 

pe-al lui Mihai cocon. 

Şi numai ce veniră 

de-1 cinstiră 

boiarii 

ăi marii, 

iar el stetea în pace 

chibzuind cum ar face 

să-1 împungă cu sabia 

pe Ieremia din Moldavia... 

XXIX Cum Jicman 

îi puse gînd rău lui Mihai 

spre a-şi răzbuna vărul 

icman era la Ieşi 
cu oşteni aleşi, 
gîndind la cele-ntîmplatc 
la Ardeal, în palate, 
cum Mihai sparse 
ţara ce-n tihnă lăsase 
schimbînd căciula de blană 
cu-a Batorilor coroană, 
cum vărul în urma-i înscăunat 
fu hăituit şi junghiat 
şi de-atît venin 
îi era sufletul plin 
de-şi plînse amarul 
la Cancelarul. 
„Află, domnul meu, 
că Ardealul ajunse la greu 
de oînd Mihai, crudul, 
i-a călcat ţinutul 
şi pe Andrei, vărul, 
1-a tăiat ca pe mărul. 

Sîngele popii Andrei 

răzbunăil de vrei !" 

Şi Cancelarul zise : „Jicman Bator, 

îţi dau ajutor, 

mergi 

pe vlah să-1 încerci, 

ia arme şi bani 

şi treci mai întîi pe 'la moldovani, 

varsă-ţi mînia 

faţă cu Ieremia, 

cere-i să te ajute 

şi-<n domnia ta du- te !" 

Mihai, auzind ştire 

de acea uneltire 

cugetă şi el la o treabă bună : 

să meargă însuşi şi să răpună 

ostile jicmane 

şi cele moldovane. 

Cu paloş fierbinte 

le ieşi înainte 

şi 'la Trotuş în tîrg 

arse totul cu sîrg 

şi-ai Iui ca fiarele 

călcară hotarele. 

Văzînd moldovanii aceste, 

tremură ca solzul de peşte 

că Mihai 

vine cu pedestrime şi cai, 

cu oşteni fără număr, 

umăr lîngă umăr : 

vlahul 

viteazul, 

cătane şi ungurime, 

mulţime — 

şi neamul haiduc 

şi de cazaci belşug. 

Ieremia 

chibzui să fugă-n Lehia 

cu boieri şi cu doamnă 

de teamă, 

şi gîndind astfel 

îl luă şi pe Jicman cu el. 

Şezînd pe tronul luileremie 

Mihai petrecu cu veselie 

şi-i apăreau în prag 

zicînd că-1 ţin drag 

moldovanii, 

bogdanii, 

mult popor 

ce-i spuneau să rămîie domnul lor, 

dar Mihai nu zăbovi ; 

pe-^ai lui în Moldavia îi înstăpîni, 

în vreme ce Ieremia fugarul 

se înfăţişă la Cancelarul 

cerîndu-i să-1 aşeze ne-ntîrziat 

pe tronul din care-au fost surpat 

de Simeon, 

de vlahi pus domn 

şi-n veci fie-n slujba lui, 

a leahului, 

Vlahia 

şi Moldavia... 

XXX Cum veni Cancelarul 

cu ostile 
şi-1 goni pe Mihai din Vlahia 

ancelarul găti oşti 
falnice, cum nu anai cunoşti, 
şi trecînd peste moşia 
lui Ieremia 
îi cotropi pe săracii 
vlahii 

cu mare canon, 
pe Mihai să-1 scoată din tron. 
La asfinţit 

ungurii eăloară ce-au juruit 
iar boierii din ardelene castele 
gîndiră pe Mihai să-1 înşele 
şi să-1 tragă din Lehia pe Jicman 
cel de luminat neam. 
Boierii veniră cu hurta 
la Turda 

chemîndu-1 într-aceasta 
pe neamţul Basta 
şi rugîndu-1 cu căciula în mină 
în fruntea lor să rămînă, 



70 






aşezînd ei ţara Ardealului 
sub schiptrul chezarului. 
Cu Basta — căpetenie, 
urmînd cu smerenie 
împreunară oşti 
şi goliră ploşti. 
Mihai, mirat foarte 
de schimbătoarea soarte 
nu ştia 

încotro s-o ia : 
la Moldavia 
ori la Nemţia ? 
Numai atît ce-a gîndit 
că se şi văzu podidit 
de Ieşi, nemţi şi unguri 
cu aurite scuturi, 
că el cu nemţii n-avea 
a se lupta. 

XXXI Cum fugi Mihai 
şi merse în Nemţia, şi-1 primi 
Chezarul cu mare onoare 

şi-i dădu iarăşi domnia 
Ardealului si Vlahiei 

nfruntînid urgia 
trecu Mihai la Nemţia 
şi auzind Chezarul 
că au trecut hotarul 
îi dădu ştire 
să vină la el cu grăbire. 
„Spune, Mihai voievoade, 
ce gînd te roade ?" 
„Nu credeam, slăvite Chezare, 
să mă loveşti cu-atîta^nverşunare 
răpindu-mi mie 
ţara de sub domnie. 
Cum a putut mîna împărătească 
să puie să mă gonească ? 
Pe Dumnezeu îl iau faţă 
că te-am slujit cu dulceaţă, 
pentru creştinătate 
am vărsat sînge pe săturate 
şi fiindu-ţi în preajmă 
n-am semănat pîră şi vrajbă"... 

Si zise Chezarul cu vorbe făloase : 

„Prietene credincioase, 

cu-adevărat al meu, 

eu te-am ţinut drag mereu ! 

Cîţi au vrut să te răpuie, 

Dumnezeu în mîna ta să-i puie, 

vînzătorii, neghiobii, 

ţie să-ţi fie robii. 

Ia bani cîţi pofteşti 

şi cătane împărăteşti, 

în ţară te-ntoarce 

şi să domneşti în pace. 

îţi dr.u Ardealul sub pază 

şi sabia ta vitează 

să taie 

pe cîinii ce te-au împins în războaie 

Ţi-1 dau să-ţi comande oastea 

pe Georgiu Basta 

şi-amîndoi să lucraţi 

cu cuget de fraţi." 

Oştenii, 

sumedenii, 

ca vulturii zburau 

şi ca smeii fugeau, 

şi-auzind atunci 

unguri şi turci, 

vorbire slabă 

scorniră în grabă : 

„Nu mai e trai 

cu-acest Mihai, 

la ce munte 

ne putem ascunde, 

în care cetate 

el nu ne bate ? 

Pe turci 

a zis că-i suie-n furci, 

cu voie de la Rudolf Chezarul 

ce-1 are de la Hristos harul 

şi iată că gîndu-i e 

pe creştini să-i mîntuie 

făcând din biserică trop 

de stup. 

îl are sfetnic 

pe musiu Giorgiu Basta, cel vrednic, 

la arme viteaz 

şi cu luminat obraz. 

Bani încă-i dete, 

puşti, turnuri, arbalete 

arme numai bune 

ca să-1 răzbune." 

Ca pe un frate drag 

Chezarul 1-a dus pînă-n prag : 

„Viteazule, i-a zis, du-te 

înconjurat de virtute !" 

Şi Mihai, smerindu-se, rosti : 

„Măria-ta, să ştii 

că inima mea bate 

pentru creştinătate !" 

Cu frumoasă mîndrie se suiră pe cai 

ai lui Mihai, 

iar el zorea din greu 

călărind parcă pe coamă de leu, 

pe drumuri şi pe poteci 

între Praga şi Beci, 

şi-abia la Caşova 

coborî din şa. 







XXXII Cum Jicman 
trimise la Mihai cerînd pace 

flînd Jicman că Mihai şi 

cu generalul 
vin să bată Ardealul', 
că vin cu el nemţii 
şi cu valonii 
zburînd ca vulturii 
şi cocorii, 
foarte s-a întristat 
şi ţinu cu sfetnicii sfat. 
Neavînd alta a face 
trimise om să ceară pace. 
„Mergi la Jicman de-i spune 
să nu umble cu-nşelăciune 
— i-a zis Mihai — dacă poate 
să vină a se bate, 
de n-are inimă de muiere 
şi mai are-m oase putere 
iară de nu, să-i spui 
să-i lase Chezarului ţara. Că e a lui. 

Repede ' • 

să se lepede, 

altfel primejdiile cele mai grele 

va primi din inimile mele !" 

Solul de se întoarse 

Jicman tabăra-şi sparse 

cerând ajutor în Moldavi a 

de <la Ieremia 

şi-acesta oaste de frunte 

i-a trimis, peste munte, 

avîndu-1 cap, cu sabia şi buzduganul, 

pe însuşi hatmanul 

şi-ntr-adaos, de la al Vlahiei tron, 

ostile voievodului Simeon. 

Ca să ştie pe unde Mihai se plimbă 

trimiseră noaptea, să prindă limbă 

şi găsind, aflară că Mihai se răsfaţă 

în cîmp cu verdeaţă, 

fără habar, 

lingă cetatea Sătmar. 

Jicman numai ce auzi 

si către Sătmar se porni. 

Avea călărime 

şi pedestrime — 

douăzeci de mii cu lănci 

alte mii cu spăngi 

şi porniră care mai de carele 

pedestrul şi călarele 

cu tunuri optzeci 

la Şimleu, pe poteci, 

pe urmele lui Mihai, minunatul 

şi de toţi lăudatul. 

Prinseră cerul să-1 sdruncine 

războinice buciume 



şi trebuia să £i văzut, frate, 
ostile încleştate 
căutîndu-se cu spada 
ca lupii, prada... 

XXXIII Cum se loviră ostile, 
cum învinse Mihai pe Jicman 




e lăture sta Mihai cu ai lui 
pe cîmpul Şimleului, 
în mijloc 
sta Basta Giorgiu 
cu nemţii, sprintenii, 
valonii-mpungînd caii cu pintenii. 
Nemţii, ca la trei mii de bărbaţi 
în fier ferecaţi, 
cam două mii, valonii 
şi spaniolii, 

patru mii de fregvereşi, 
nouă mii haiduci aleşi, 
moldovani şi şerbi 
fără herb 
alte trei mii, 

erau gata pe Mihai a-1 sluji. 
Că el îi dăruia 
şi-i cinstea 

şi-atunci Mihai cel minunat 
calul şi-a-ncălecat, 



voinic înţelept 

c-o suliţă în braţul drept 

şi zbură cu minune 

domnul cel june 

repezindu-se asupra duşmanului 

aplecat pe cureaua hamului 

ca un balaure cînd e flămând, 

aşa pătrunse luptînd, 

la chip cumplit 

şi foarte sălbăticit, 

fără de căciulă 

mînat de mînie destulă : 

„Ascultare să-mi daţi, 

crednicilor bărbaţi, 

astăzi cu multă cinste 

vă port spre biruinţă sau către morminte, 

duşmanii sînt cit frunză şi iarbă, 

dar spaima le fierbe în barbă, 

numai ce-i văd 

şi ei cad cu prăpăd, 

azi se alege 

adevărul de fărădelege, 

azi 

îl vom cunoaşte pe cel viteaz !" 

Şi-ai lui strigară, atunci, 

dintre păduri de suliţe lungi : 

„Nu ştim altă cale, 

trăim sub poruncile tale, 

vom fi viteji, vom fi 

cei ce vor birui !" 

Şi se-aruncară din urmă 

ca lupii în turmă, 

îi junghie şi îi taie 

ca pe oaie, 

iar Mihai, în dreapta c-o suliţă lungă 

şi-o sabie în mîna stîngă, 

ca leul ,cel netemător 

făou-n taberi omor 

tăindu-i pe câţi se-ntîmplară 

în drum să-i apară. 

Unde e greul 

el apare ca leul, 

tătari şi cazaci 

de viaţă-i lasă săraci, 

calabalâc şi zaherea 

de le-ntîlneşte le ia. 

Iar ungurii ca după ploaie 

fug de bătaie 

şi fiecare îngaimă 

vorbe de spaimă... 




XXXIV Cum Jicman, înfrînt, 
se sfătui cu Ceachi să fugă 

ras din război deoparte 
văzîndu-şi ostile sparte, 
Jicman îl cheamă la divan 
pe Ceachi Ştefan : 
„Ce facem, îi zice, 
că ne-am lăsat onoarea aice, 
haide să fugim degrabă 
viaţa să nu ni se piardă, 
să fugim, dar unde ?" 
Şi Ceachi numai ce-i răspunde : 
„La Moldavia, la jupan Irimie, 
drag ţie, 

să-i cerem oaste subţire 
şi să umblăm şi în Vlahia cu ştire, 
să-i trimitem la Cancelar pe boieri 
şi după puteri 

să-i chemăm şi pe cazacii — 
mîrzacii. 

Să fugim unde-om vedea 
că mîna lui Mihai e prea grea." 

Precum s-a şi întâmplat, 

Mihai Ardealul 1-a' luat 

gîndind în Vlahia lui să coboare 

şi să mişte ale Turchiei hotare, 

să ia el Dobrogea 

şi toată Serbia 

şi să coboare din şa 

la Adrianopolea, 

domn să şază 

pe turc să nu-1 vază. 

El însă la Turda au mas 

hotărând loc de popas. 




XXXV Cum merse Mihai 
la Basta, ca să ia sfat 

n zori de zi 
la Basta grăbi 
şi-i zise-acestuia domnul 
să trimită după coconul 
încuiat sub lacăte, 
la Făgăraş în cetate, 
alungat de urgia 
leşilor din Lehia 
şi poprit acolo cu gînd duşman 
de Ceachi Ştefan, 
coconul şi mumă-sa Stanca — 
frunza şi creanga. 
„Copilaşul şi muma, inima mea, 
pohtesc, domnule, a-i vedea, 
adă-mi-i repede, 
că zac ca morţii sub lespede, 
repede cîţiva nemţi la cetate 
să-mi facă dreptate !" 
„Ia cîţi pofteşti, zise Basta, 
să-ţi aducă pruncul şi cu nevasta !' 

Dar una grăia, 

alta gîndea. 

Despărţindu-se ei ca fraţii 

îl cheamă Mihai pe Georgiu Raţi : 

„Căpitane, 

ia cu tine cătane, 

valoni şi nemţi şi mergi 

Făgăraşul să-1 încerci : 

ori ţi-i dă pe cei dragi, 

ori îl spargi, 

pîn-atunci eu îmi fac vac 

la Bălgrad" . 

încălecară pe cai 

ai lui Mihai 

şi-1 însoţiră, puţini, 

că el nu-i bănuia pe haini, 

şi-acest gînd 

îl puse, sărmanul, cu capu-n pămînt, 

căci Basta Georgiu 

îi pizmuia rostul 

că pe unde trecea 

numai cinstire afla 

şi i se-nchinau numai lui 

cetăţile Ardealului. 




XXXVI Cum se întîmplă 

moartea lui Mihai Voievod 

din pizmă 

i i-i puse gînd rău să-1 omoare, 
dar cum sănl împingă-n pierzare, 
cînd însuşi Chezarul îl îndrăgea ? 
Căută pricină pentru fapta cea rea 
căci pizma lucra-n el cumplit, 
ca un cuţit 
ce taie 

în măruntaie. 
„Avea-vom zile bune 
— ziceau cei ce voiau a-1 răpune — 
dacă el va schimba căciula de blană 
cu strălucită coroană ?" 
„Să-mbrace valahul haina 
celor viteji şi faima ? 
Noi să punem osul 
şi el să culeagă folosul ? 
Curge-n lume veste 
de viteaz ce este 
şi-avem a plînge 
de nu-1 vom seca de sînge. 

Să plece ostaşii repede, 

viaţa să-i lepede, 

să-1 zdruncine 

fără prioine, 

capul să i-1 încovoaie 

şi-apoi să-1 taie !" 

Porunci aceasta 

Georgiu Basta. 

Mihai nu credea defel 

că-şi va găsi moartea de la el. 

Sculîndu-se, dimineaţa, din pat, 

pe-un copil de casă-a chemat : 

„Pune şaua pe cal că acum 

purcedem la drum, 

am gînd 

să merg la Bălgrad curînd 

să văd cum se rânduiesc 

trebile-n palatul domnesc". 

Domnul vorba nici că sfîrşea 

şi văzu un călăreţ spre el cum gonea. 

A întrebat vătaful de copii : 

„Doamne, ce-o fi ?" 

„Fac paradă de oaste, 

noi să ne vedem de grijile noastre." 

Şi mai văzură şi cîţiva pedeştrii, 

dar domnul nu gîndea la primejdii, 

credea că vin 

cu cuget senin, 

dar ei, blestemaţi de trei ori, 

nu veneau într-ajutor, 

veneau dimineaţa 

să-i ridice viaţa, 

veneau de departe 

cu solie de moarte. 

Sculat în picioare 

domnul în cale le-apare 

şi le zice : „Fiţi bineveniţi, 

ostaşi vestiţi !" 

Iar ei îşi trag săbiile din teci 

şi sar asupră-i ca nişte berbeci 

scăpaţi din tîrle 

şi-n inima lui despică gîrle, 

unul îl pătrunde cu suliţa 

şi altul cu sabia capul i-1 ia, 

capul cu căciulă din blană de lup, 

şi căzu frumosul lui trup 

ca un copac 

prăvălit în veac. 

A fost ţărînă 

pînă s-apuce sabia iuţea lui mînă. 

Capul dat de-a rostogol 

şi trupuşorul de cămaşă gol 

tăvălit în sînge, acestea le izbuti 

înverşunata pizmă ce4 pieri, 

astfel s-au petrecut 

în lut 

ou-ntunecat obraz 

Mihai cel Viteaz ! 

EW ffff! 






XXXVII Cum pizma 

a pierdut mulţi bărbaţi 

pe nedrept, 

precum şi pe acesta 

ce era sprijinul creştinilor 

, pizmă-ntreit blestemată, 



anatema, moarte înverşunată, 

Haron fără milă, 

gînd ce împila ! 

Cum de-aţi putut 

să-1 trageţi pe Viteazul în lut ? 

Pizma d-a amăgit pe uni i 

dîndu-i apoi humii 

aşa cum 1-a doborît pe Mihai 

în mijloc de plai. 

O, soare, 

înfioare-se razele tale,-nfioare, 

plîngi lună 

nebună, 

viteji, plîngeţi voi răul 

ce-i dete bărbatului celui bun pe călăul, 

plîngeţi nedreptatea şi clevetirea 

ce i-au întors lui iubirea, 

plîngeţi-1 pe falnicul june 

ştiut din răsărit pînă la soare-apune ! 



8S 







Cer şi soare 
înfioare-se, înf îoare, 

munţi 

cărunţi, 

plîngeţi-1 fără pace 

şi plîngeţi-1 şi voi, dobitoace, 

că astăzi stîlparea creştinilor 

zace sub cizma hainilor, 

zac sub rănile crunte 

braţele Sfîntului Munte, 

cel ce-a jurat pe cruce 

turcii în moarte a-i duce ! 

De s-ar f i-ntors el în Vlahia 

de la Nemţia, 

turcul 

şi-ar fi aflat butucul, 

bătut în război 

de cel mai aprig dintre eroi ! 

Cuvine-se dară, cuvine, 

să-1 plîngă şi pietrele cele blajine, 

şi săracii 

copacii, 

şi omul sărac, 

şi boierul din veac, 

să plîngă cu amare lacrime 

ale lui patime ! 

Vlahul, se cuvine, 

fietecine, 

să poarte cernit strai 

că a murit Mihai, 

că şi-au pierdut domnul, 

viteazul şi omul, 

cu nume de faimă 

de-1 rosteau cu teamă 

care mai de cari 

turcii, tătarii, 



89 



Lingurii şi leşii, 

tremurînd ca peştii. 

Numai ce-i strigau numele 

şi li se pierdeau urmele. 

Doar din Vlahia cînd s-a tras, 

tătarii-n urmă-i făcură necaz 

şi-acum unde cuvînUw e 

pe vlahi să-i mîntuie ? 

Alt Mihai nu mai e de văzut 

să-i bage pe agarienii sub lut. 

Despicaţi-vă, vetre 

de pietre ! 

Copaci, 

din rădăcini vă săltaţi ! 

Plîngeţi, munţilor 

şi cîmpiilor ! 

Căci au rămas voinicii fără acel 

de se-nfricoşau şi balaurii de el, 

fără creştinul ce-şi visa liturghia 

la Sfînta Sofia, 

că el mult trudea 

mădularele bisericii a aduna, 

unind biserica Rîmului 

cu a Constantinopolei păgînului 

într-un trup, singurul, 

cel ce nu-şi preţuia trupul şi sufletul 

şi nu-şi cruţa capul în multele 

luptele ! 

Plîngeţi cu lacrime subţiri, 

voi, monastiri, 

că s-au mutat într-o stea 

cel ce vă miluia. 

O, nesătulă moarte 

cu gurile sparte, 

cum nu te-ai îndurat 

de acest bun bărbat, 

nu te-ai temut, 

de cap cînd l-ai rupt ? 

Mare păcat fu omorul 

ce-i lăsă însîngerat trupuşoru! 

şi de-acuma cetăţile 

şi creştinătăţile 

de-1 vor pofti, 

el nu va mai fi ! 

Vai de sufletele 

celor ce i-au purtat sâmbetele 

şi au zvîrlit în necurmat somn 

un asemenea Domn ! 

XXXVIII Aci mustră 

pe unguri şi pe nemţi 

pentru că l-au ucis pe nedrept 

pe Mihai 





materna lui Sechel Moise, ticălosul 
ce d-a pierdut pe Domnul, fălosul ! 
V-aţi făcut înşivă rău 
vătămînd scump trupul său, 
că aţi pierdut pe dată 
Ardealul şi ţara toată. 
El scut v-ar fi fost 
şi adăpost, 

ţara aiu v-ar călca-o după tot placul 
tătarul, 
nici altcineva, 

de-ar mai luci fierul în mîna lui grea. 
Trăind Mihai, 

Sechel Moise nu s-ar face-n Ardealul crai, 
ce-aţi cîştigat oare 
din dezbinare ? 
Aţi făcut pacoste 
chezăreştilor steaguri de oaste 
şi credeţi, ungurilor din Ardeal, 
ţara voastră-i supusă de val, 

acum, cînd craiul vostru vă bate 

cu vergile, ca pe lighioanele cele turbate, 

acum înţelegeţi pe cine 

l-aţi lăsat pradă la străinime ? 

Dar şi ungurii trăiesc urgisiţi, 

de ai lor despărţiţi, 

lasă casă 

şi masă, 

şi lasă părinţi — 

iată răsplata vînzării pe treizeci de arginţi. 

Pentru că l-au pus pe Moise domn 

îndură acum canon, 

şi Dumnezeu, mîniat 

rău, i-a certat : 

goale le umblă muierile-n pribegire, 

dară, precum spune David în psaltire : 

„Cel ce sapă groapă 
în ea va să-ncapă !" 

Chezăreştilor dregători 

le-aţi jurat supuşenie de zece ori, 

apoi v-aţi răzgîndit 

şi lui Basta Georgiu v-aţi juruit 

(„De mă puneţi voi cap, 

eu de Mihai vă scap !"), 

dar l-aţi gonit şi pe Basta Georgiu 

şi-aţi trimis după Jicman al vostru, 

aţi călcat sfinte 

jurăminte, 

v-aţi dat cu turcimea amăgitoare, 

uitînd creştineasca onoare, 

ca o oală spartă 

inima vi-d de credinţă deşartă. 

V-aţi dat corbilor, 

surzilor ce sînteţi şi orbilor. 

Acum în Vlahia toată 

Mihai nu mai se-arată, 

Toată noaptea luptă, 
luptă ne-ntreruptă 
şi-nfrînt îl cuminecă 
moartea, duminecă, 
înima i-o scurmă 
strigătul din urmă : 
„Unde sînteţi, dragilor, 
neînfricaţilor ? 
încingeţi săbioarele, 
strălucitoarele, 
şi de aici mă luaţi, 
prieteni şi fraţi, 
pieptul mi-i pătruns, 
n-am puteri de-ajuns. 
Mădularile 
care mai de carile 
mă vînd 
rînd pe rînd. 
Fără luptă azi, 
eu, cel viteaz, 
mă aflu răpus. 
Răsărit şi-Apus — 
nu-mi alină nimene 
rănile din inime. 
Dac-aş fi aflat 
că-s pierzării dat, 
n-aş fi-nvins, cu trupul 
junghiat de lupul. 
Glas spre voi înalţ, 
crailor ceilalţi 
care veţi domni 
în Ardeal aci : 
dacă vreţi în pace 
slujba a vă face, 
pe boierii toţi, 
vînzători şi hoţi, 



călcînd jurămînt, 
fără de cuvînt, 
să nu-i credeţi voi 
că veţi plînge-apoi. 
Cînd grăiesc mai dulce 
ei vor să te-apuce, 
vorba lor aleasă 
în mormînt te-aşază. 
Eu i-am crezut 
şi acum sînt lut. 
De-aş fi avut parte 
doar de glas de frate, 
mi-aş fi săturat 
cu sînge spurcat 
săbioara 
şi ţara ! 

XL Cum moartea 

de nimic nu se teme 

şi nu se ruşinează 

n faţa lui Haron bărbăţia şi fricî 
nu preţuiesc nimica. 
Regi, viteji şi-mpăraţi, 
de lauda deşartă vă lepădaţi ! 
Căci fără osebire 
la iad veţi sfîrşi sub poprire. 
Acolo Alecsandru cel Mare zace 
şi n-are alta a face, 
şi Velisarie, marele, 
în beznă-şi trage oscioarele. 
Acolo, cu-nţelepţia lui, Solomon 
sade fără de tron, 
şi-acolo l-am aflat 

pe Samson bărbatul cel mai bărbat. 
Cîţi din lume-au venit, rege sau servitor, 
aice zac sub zăvor, 
aice numai fum e 
tot ce-a cîştigat mincinoasa lume, 
împăraţi şi boieri 
n-au fost săraci de dureri !" 



Iată învăţătura 

ce ne-a rămas din gura 

lui Mihai cînd s-a înlimplat 

de l-au junghiat. 

A lăsat nume frumos 

ca pămîntul mănos 

şi va fi auzit al lui nume 

de toţi vitejii din lume. 

Se cheamă 

că moartea i-a stat în vorbă vicleana 

şi-acuma de el se bucură 

a cerului ciutură. 

S-a sfîrşit aci 

în august, într-a douăsprezecea zi, 

şi i-au spart ţeasta 

din vrerea lui Basta 

la mohorîta 

pajişte de la Turda. 

Şi-au fost an sfînt 

de la naşterea lui Hristos curgînd 

o mie şase sute şi unu 

la moartea lui Mihai, viteazul şi bunul. 

Drag cititorule al acestei cuprinderi, 

de vei afla fapte altminteri, 
nu-mi ocări sărmana 
pana. 

Căci eu, ca om fără carte, 

am scris în rime viaţă şi moarte 

şi amintindu-mi-1 pe Mihai 

lacrima ochilor o vărsai 

că l-am slujit, 

neclintit, 

şi încă nu totul ce-a zis 

am pus aicea în scris 

voi, drepţilor 

şi înţelepţilor, 

rîcîiţi sub cuvinte, alte 

înţelesuri înalte. 

Şi dacă vreţi să-mi ştiţi locul de baştină 

pe care-1 gîndesc cu lacrimă, 

veţi şti aşa 

că-i zice Malsiania, 

oraş preafrumos 

de lîngă Delvinos, 

aproape de locul 

sfîntului Ioan Teologul. 

Stavrinos e neamul din care mă trag 

şi vistiernic sînt după rang. 

Am scris poema la Bistriţa în cetate 

noapte de noapte, 

la lumină de stele 

cursă printre zăbrele. 

Tutulor să vă vie 

de la Sfîntul Duh bucurie, 

Mărire Tatălui, Fiului, Sfîntului Duh 

şi făcătorului şi plăsmuitorului din văzduh 

Dumnezeu, nevăzutul 

lucrurilor toate-nceputul. 

